РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 10
от редовното заседание чрез видеоконферентна връзка
на комисия „Управление на собствеността”
към Пленума на Висшия съдебен съвет, проведено на 30.03.2022 г.

Днес, 30.03.2022 г., сряда, от 10,30 ч., се проведе редовното заседание чрез видеоконферентна връзка на комисия „Управление на собствеността” към Пленума на Висшия съдебен съвет, в състав:

                                                               ПРЕДСЕДАТЕЛ:   Стефан Гроздев /online/
                                                                         ЧЛЕНОВЕ:  Стефан Петров
                                                                                               Боян Новански 
                                                                                               Йордан Стоев  
                                                                                               Олга Керелска

ОТСЪСТВА: Огнян Дамянов.

           От администрацията на ВСС присъстваха: Стефка Инджова – директор на дирекция „Управление на собствеността на съдебната власт“, Лина Грънчарова – началник отдел „Инвестиции и строителство“, Мая Атанасова – началник отдел „Управление на собствеността“ и Диана Стоянова - главен експерт - юрисконсулт в дирекция „Правна“.

По внесените допълнителни материали и на основание последвалите разисквания по дневния ред:

КОМИСИЯ „УПРАВЛЕНИЕ НА СОБСТВЕНОСТТА”

Р Е Ш И:

ВКЛЮЧВА в дневния ред следните допълнителни материали:

1.	Благодарствено писмо от административния ръководител на Районен съд – Лом с вх. № ВСС-5580/28.03.2022 г.
2.	Изпълнение на решение на Комисия „Управление на собствеността“ по протокол № 7/09.03.2022 г., т. 6.3.

- Инвестиции и строителство:

	1.ОТНОСНО: Информация за напредъка на обявени обществени поръчки с възложител Висш съдебен съвет  и на изпълнение на сключени договори за обекти от Инвестиционната програма на Висш съдебен съвет в периода 2021 г.- 2022 г.
	Приложение: Доклад от инж. Лина Грънчарова – началник отдел „Инвестиции и строителство“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

1.	ПРИЕМА за сведение доклада на инж. Лина Грънчарова – началник отдел „Инвестиции и строителство“, дирекция „Управление на собствеността на съдебната власт“.

В 10:40 часа г-жа Олга Керелска влиза в залата.

	2.ОТНОСНО: Предложение за включване на нови поръчки в проекта за график на обществените поръчки на ВСС за 2022 г.
	Доклад от инж. Стоянка Георгиева – главен експерт в отдел „Инвестиции и строителство“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

2.1. ПРИЕМА актуализирана заявка за потребностите от възлагане на обществени поръчки за инженеринг, строителство и услуги на дирекция „Управление на собствеността на съдебната власт“, предстоящи за изпълнение през 2022 г.

2.2. ИЗПРАЩА решението на дирекция „Правна“, отдел „Обществени поръчки“ по компетентност.

	3.ОТНОСНО: Искане с вх. № ВСС-5489/24.03.2022 г. от ГД „Охрана“ за съгласуване на инвестиционни проекти за обекти във връзка с доизграждане на Националната система за електронна сигурност на обектите на съдебната власт, включени в графика за провеждане на обществени поръчки за 2022 г.
	Приложение: Доклад от инж. Лина Грънчарова – началник отдел „Инвестиции и строителство“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

3.1. ПРИЕМА доклада на инж. Лина Грънчарова – началник на отдел „Инвестиции и строителство“, дирекция „Управление на собствеността на съдебната власт“.
3.2. ИЗПРАЩА внесените от ГД „Охрана“ работни проекти за окрупняване/доизграждане на системи за сигурност към Национална информационна система за електронна сигурност на съдебните сгради     (НИСЕССС) на административния ръководител на Окръжен съд - Пловдив и на административния ръководител на Апелативна прокуратура - Пловдив, за съгласуване и изразяване на становище в кратък срок от получаването на работните проекти, като становищата ведно с работните проекти да се предоставят на ГД „Охрана“, за което да бъде уведомена и Комисия „Управление на собствеността“ към Пленума на ВСС. 

	4.ОТНОСНО: Изпълнение на решение на Комисия „Управление на собствеността" към Пленума на ВСС, взето по протокол № 35/24.11.2021 г., т. 4.5 относно изготвяне на инвестиционен проект за обект:  „Основен ремонт, реконструкция, преустройство и промяна предназначението на съществуваща сграда в ПИ с идентификатор 10135.1503.498, находяща се в гр. Варна, ул. „Кракра“ № 2“.
	Доклад от инж. Стоянка Георгиева – главен експерт в отдел „Инвестиции и строителство“, дирекция „Управление на собствеността на съдебната власт“.

	Г-жа Олга Керелска направи предложение прогнозната стойност да бъде определена в размер на 46 000 лева – по икономически най-изгодната от трите предоставени оферти от Окръжна прокуратура – Варна.
	След проведеното обсъждане беше проведено гласуване, като „За“ предложения проект на решение гласуваха г-н Гроздев, г-н Петров, г-н Новански и г-н Стоев, а „Против“ гласува г-жа Керелска.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

	4.1.ПРИЕМА доклада на инж. Стоянка Георгиева - главен експерт в отдел „Инвестиции и строителство“, дирекция „Управление на собствеността на съдебната власт“.
	4.2.ВКЛЮЧВА в Инвестиционната програма на ВСС за 2022 г. обект: „Изготвяне на инвестиционен проект за основен ремонт, реконструкция, преустройство и промяна предназначението на съществуваща сграда в ПИ с идентификатор 10135.1503.498, находяща се в гр. Варна, ул. „Кракра“ № 2“, с прогнозна стойност 65 000 лева с ДДС и годишна задача за 2022 г. – 65 000 лева с ДДС. Средствата за обекта са по § 51-00 „Основен ремонт на ДМА".

	Мотиви: Предоставената с договор № ВСС-11704/02.08.2021 г., от община Варна за нуждите на Окръжна прокуратура - Варна, сграда с идентификатор 10135.1503.498.1 с предназначение заведение за социални грижи, находяща се в гр. Варна, ул. „Кракра“ № 2, на три етажа със застроена площ 407 кв.м., може да бъде ползвана след извършване на преустройство и основен ремонт. 
	С решение по т. 4.3 от Протокол № 35/24.11.2021 г. на комисия „Управление на собствеността“ към ПВСС е прието за необходимо и целесъобразно Окръжна прокуратура – Варна да възложи услуга с предмет „Изготвяне на инвестиционен проект за основен ремонт, реконструкция, преустройство и промяна предназначението на съществуваща сграда в ПИ с идентификатор 10135.1503.498, находяща се в гр. Варна, ул. „Кракра“ № 2“.
	За обекта е издадена виза за проектиране с рег. № 101/16.12.2021 г. от община Варна, район Одесос.  Към настоящия момент са предприети действия по съгласуване на визата с експлоатационните дружества и подземния кадастър на гр. Варна.
	С оглед горното е необходимо да  се осигурят  средства в размер на           65 000 лева с ДДС по § 51-00 „Основен ремонт на ДМА“, като обектът се включи в Инвестиционната програма на ВСС за 2022 г. 
	Прогнозната стойност на проекта е определена в размер на 65 000 лева с ДДС, въз основа на три събрани оферти от проектантски дружества.

	4.3. ВЪЗЛАГА на отдел „Инвестиции и строителство" при изготвяне на поименното разпределение на разходите по § 51-00 „Основен ремонт на ДМА“ от Инвестиционната програма на ВСС за 2022 г. да включи обекта по т. 4.2.
	4.4. ИЗПРАЩА решението на главния секретар на АГП и на административния ръководител на Окръжна прокуратура – Варна за сведение.

	5.ОТНОСНО: Изпълнение на решение на Комисия „Управление на собствеността" към Пленума на ВСС, взето по протокол № 9/23.03.2022 г., т. 2 относно съществуващия сграден фонд в гр. Провадия в управление на Висш съдебен съвет. 

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

	5.1. ПРИЕМА за необходимо и целесъобразно за сградата, находяща се в гр. Провадия, ул. „Патриарх Евтимий“ № 1 да се стартира процедура по реда на чл. 17, ал. 1 от Закона за държавната собственост.
	5.2. ВЪЗЛАГА на дирекция „Управление на собствеността на съдебната власт“ да изиска мотивирано становище от административния ръководител на Районен съд – Провадия, в качеството на стопанисващ сградата в гр. Провадия, ул. „Александър Стамболийски“ № 23, относно необходимостта от допълнителни площи /работни помещения и архиви/ с оглед нормалното функциониране,  както на РС – Провадия, така и на ТО – Провадия към РП - Варна.
	5.3. ВЪЗЛАГА на дирекция „Управление на собствеността на съдебната власт“ след получаване на становище по т. 5.2 да докладва на следващо заседание. 

	6.ОТНОСНО: Обезопасяване на имот находящ се в гр. Бяла, пл. „Екзарх Йосиф“ № 6, имот УПИ IX-951, 952, кв. 176 по плана на гр. Бяла/ПИ с идентификатор 07603.501.2813, в управление на Висш съдебен съвет.
	Доклад от инж. Минчо Стаев  – главен експерт в отдел „Инвестиции и строителство“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

6.1. ПРИЕМА доклада на инж. Минчо Стаев – главен експерт в отдел „Инвестиции и строителство“, дирекция „Управление на собствеността на съдебната власт“ в АВСС.
6.2. ПРИЕМА за услуга с предмет „Обезопасяване на имот находящ се в гр. Бяла, пл. „Екзарх Йосиф “ № 6, имот УПИ IX-951, 952, кв. 176 по плана на гр. Бяла/ПИ с идентификатор 07603.501.2813, в управление на Висш съдебен съвет“ да бъде сключен договор с „ЕКОВЕЦЕ“ ЕООД – клон гр. Русе, дружеството предложило икономически най-изгодната оферта с ценово предложение на стойност 4393,50 лв. без ДДС или 5272,20 лв. с ДДС.
6.3. ВЪЗЛАГА на дирекция „Управление на собствеността на съдебната власт“ да изпрати необходимата документация, чрез главен секретар на ВСС до дирекция „Правна“, отдел „Обществени поръчки“ в АВСС, за предприемане на действия по компетентност относно сключване на договор с определения изпълнител по т. 6.2.

	-  Управление на собствеността:

7.ОТНОСНО: Проект на решение за разпределение на ползването на помещенията в административна сграда гр. Дупница, ул. „Николаевска“ № 15.
	Приложение: Доклад от Надя Горгорова – старши експерт – икономист в  отдел „Управление на собствеността“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

На основание чл. 388, ал. 1, предложение първо от Закона за съдебната власт, във връзка с писмо рег. № ВСС-5603/21/11.03.2022 г. от административния ръководител на Районен съд - Дупница, с приложен актуализиран проект за цялостно разпределение на ползването на помещенията в административната сграда – Съдебна палата в гр. Дупница, ул.„Николаевска“ №15, съгласуван от страна на административен ръководител на Районен съд - Дупница, административен ръководител на Окръжна прокуратура – Кюстендил,  директор на ОЗ „Охрана“ – Кюстендил и Изпълнителен директор на Агенция по вписванията.
 
7.1.ПРЕДЛАГА на Пленума на Висшия съдебен съвет да вземе следното решение:

I. РАЗПРЕДЕЛЯ ползването на помещенията в административна сграда  находяща се в гр. Дупница, ул. „Николаевска“ № 15, както следва:

За нуждите на Районен съд – Дупница:

Сутерен: 
1. Котелно помещение

Първи етаж:

1.	Стая № 1 - Регистратура и деловодство - 15 кв.м.
2.	Стая № 2 - Служба „Бюро съдимост“ - 15 кв.м.
3.	Стая № 4 - Съдия по вписванията  - 15 кв.м.
4.	Стая № 5 - Деловодство „Граждански дела“ - 33 кв.м.
5.	Стая № 6 - Деловодство „Наказателни дела“  - 30 кв.м.
6.	Стая № 7 - Архив - 17 кв.м.
7.	Стая № 8б - Архив -19.2 кв.м.
8.	Стая № 9 - Държавен съдебен изпълнител - 15 кв.м.
9.	Стая № 10 - Държавен съдебен изпълнител - 15 кв.м.
10.	Стая № 11 - Деловодство ДСИ - 18 кв.м.
11.	Служба „Информация“ - 18 кв.м.
12  Помещение -  архив  - 100 кв.м

Втори етаж:

1.	Стая № 12 - Председател на РС - 36 кв.м.
2.	Стая № 13 - Административен секретар - 18 кв.м.
3.	Стая № 14 - Районен съдия  - 18 кв.м.
4.	Стая № 15 - Районен съдия - 18 кв.м.
5.	Стая № 16 - Районен съдия  - 18 кв.м.
6.	Съдебна зала № 1  - 45 кв.м. и заседателна стая към нея  - 18 кв.м.
7.	Съдебна зала № 2 - 45 кв.м.
8.	Съдебна зала № 3 - 58 кв.м.
9.	Стая за призовкари  - 18 кв.м.
10.	Склад - 6 кв.м.
11.	Стая № 23 - Човешки ресурси  - 18 кв.м.
12. Стая №  24 – Счетоводство - 18 кв.м.

Трети етаж:

1. Стая № 27 - Районен съдия  - 18 кв.м.
2. Стая № 28 - Районен съдия - 18 кв.м.
3. Стая № 29 - Районен съдия - 18 кв.м.
4. Стая № 30 - Районен съдия - 18 кв.м.
5. Стая № 31 - Районен съдия - 18 кв.м.
6. Стая № 32 - Районен съдия - 18 кв.м.
7. Съдебна зала № 5 - 75 кв. м. и заседателна стая към нея - 18 кв. м. 
8. Стая № 35 - Районен съдия - 18 кв.м.
9. Стая № 36 - Районен съдия - 18 кв.м.
10.Съдебна зала № 6  - 58 кв.м. и заседателна стая към нея  -18 кв.м.
11.Склад  -  6 кв.м.
12.Съдебна зала № 7 - 54 кв.м. и заседателна стая към нея -18 кв.м.
13. Секретно деловодство - 20 кв.м.
14. Стая № 42 – Съдебни секретари - 20 кв.м. 

Четвърти етаж:

1.	Стая № 31 - Сървърно помещение -16 кв.м.
2.	Стая № 32 - Съдебни секретари -16 кв.м.
3.	Стая № 33 - Съдебни секретари - 33 кв.м.
4.	Стая № 35 - Съдебни секретари - 16 кв.м.
5.	Стая № 36 - Системен администратор - 16 кв.м.
6.	Стая за съхранение на веществени доказателства - 11,9 кв.м.
7.	Баня  - 4,5 кв.м.

На Окръжна прокуратура – Кюстендил, за нуждите на Териториално отделение - Дупница, към Районна  прокуратура – Кюстендил:

Четвърти етаж:
         	
1.	Стая №1 - Заместник районен прокурор - 36 кв.м.
2.	Стая № 2 - Съдебен служител - 15 кв.м.
3.	Стая № 3 - Входящо деловодство - 36 кв.м.
4.	Стая № 4 - Кабинет на районен прокурор - 17 кв.м.
5.	Стая № 5 - Кабинет прокурори - 19 кв.м.
6.	Стая № 6 - Кабинет прокурори - 16 кв.м.
7.	Стая № 7 - Кабинет прокурори - 16 кв.м.
8.	Стая № 8 - Кабинет прокурори - 16 кв.м.
9.	Стая № 9 - Кабинет прокурори - 16 кв.м.
10.	Стая № 10 - Кабинет прокурори - 16 кв.м.
11.	Стая № 11 - Съдебни служители - 12 кв.м.
12.	Стая № 12 - Склад компютърна техника - 12 кв.м.
13.	Стая № 34 - Архив документи - 16 кв.м.
14.	Стая № 37Б - Архив документи -  11,9 кв.м.
15.	Стая №37- изходящо деловодство - 34,8 кв.м 
16.	Склад веществени доказателства - 6 кв.м.
17.	Санитарно помещение – 11 кв.м.

      Забележка:

За изпълнение  функциите на ОЗ “Охрана“ - Кюстендил, при ГД „Охрана“, ще се ползват следните помещения:
Първи етаж:
1. Стая за служителите /на входа/ - 9 кв.м.
2. Помещение за изолация и временен престой на конвоирани лица – 5 кв.м.

За изпълнение функциите на Служба по вписванията – Дупница, при Агенция по вписванията, ще се ползват следните помещения:

Първи етаж:

1.Стая № 3 - Стая за служители СВ – 15 кв.м.
2.Стая № 8 - Архив – 18 кв.м.

II. ОТМЕНЯ решение по т. 51 от протокол № 7/28.03.2019 г. на Пленума на ВСС, изменено и допълнено с решение по т. 55.II от протокол № 27/05.11.2020 г. на Пленума на ВСС, и решение по т. 55.I.8.1 от протокол № 27/05.11.2020 г. на Пленума на ВСС.

III. ИЗПРАЩА решението на административния ръководител на Районен съд - Дупница за сведение и изпълнение и на главния прокурор на Република България на разпореждане.

7.2. ВНАСЯ предложението като редовна точка в следващото редовно заседание на Пленума на Висшия съдебен съвет.

-	Разни.

Допълнителни точки, включени за разглеждане
в заседанието на Комисия „Управление на собствеността”

	8.ОТНОСНО: Благодарствено писмо от административния ръководител на Районен съд – Лом с вх. № ВСС-5580/28.03.2022 г.
КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

	8.1.ПРИЕМА за сведение благодарственото писмо от административния ръководител на Районен съд – Лом с вх. № ВСС-5580/28.03.2022 г.
9.ОТНОСНО: Изпълнение на решение на Комисия „Управление на собствеността“ по протокол № 7/09.03.2022 г., т. 6.3.
Приложение: Доклад от Цецка Трендафилова – старши експерт - икономист в отдел „Управление на собствеността“, дирекция „Управление на собствеността на съдебната власт”.
							
КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

9.1. ПРИЕМА доклада от Цецка Трендафилова – старши експерт - икономист в отдел „Управление на собствеността“, дирекция „Управление на собствеността на съдебната власт”.
9.2. ИЗПРАЩА на административния ръководител на Районен съд – Пловдив писма с рег. № ВСС-16628/25.03.2022 г. на административните ръководители на Апелативен съд – Пловдив и на Окръжен съд – Пловдив с изразени становища по искане рег. № ВСС-16628/09.12.2021 г. на административния ръководител на Районен съд – Пловдив, за сведение и запознаване.
9.3. УКАЗВА на административния ръководител на Районен съд – Пловдив, в 7 – дневен срок от получаване на документите по т. 9.2, да изрази становище относно възможността за извършване на ремонт и преграждане на зала № 13, в сградата на Съдебната палата – Пловдив, с цел обособяване на съдебна зала и работни помещения за осигуряване на работни места за новоназначените служители на районния съд.
9.4. ИЗПРАЩА решението на административните ръководители на Апелативен съд – Пловдив, Окръжен съд – Пловдив и Районен съд – Пловдив, за сведение и изпълнение.

ПРЕДСЕДАТЕЛ НА КОМИСИЯ 
„УПРАВЛЕНИЕ НА СОБСТВЕНОСТТА” 
КЪМ ПЛЕНУМА НА ВСС: /п/ СТЕФАН ГРОЗДЕВ